open-index/open-wikipedia-markdown huggingface dataset:
Pand

E **Pand** ass eng Saach, déi hannerluecht gëtt, fir d'Erëmbezuele vun enger Schold sécherzestellen. E Pand ass en *Droit réel* (Usproch op eng Saach), am Géigesaz zum *[[Droit personnel]]*, deen Usproch op d'Zeréckbezuelen vun enger Schold) gëtt. 
## Verschidde Formen vum Pand
* Pand (fr: *gage*) a Form vun enger Hypothéik op engem Immeubel am Géigesaz zu de Sécherheeten a Form vu Mobiliargidder.
* Pand a Form vun der Hannerleeung vu Wäertpabeieren (*[[nantissement de titres]]*).
* Ofsécherung a Form vun engem *[[Fonds de commerce]]*.
* Pand a Form vun der Hannerleeung vun enger Saach (Goldbarren z.&nbsp;B. am Fall vun engem Bankekredit).
* Kautioun am Sënn vu Bierg
* Aner *Ofsécherungen*
* Am alldeegleche Sproochgebrauch ass e Pand dacks Synonym vun enger Kautioun, déi een hannerleet fir engem anere säi Geschier, wéi eng Pandfläsch z.&nbsp;B. ze léinen.

## Um Spaweck
* Säit vum Observatoire juridique de la place financière de Luxembourg iwwer de gage zu Lëtzebuerg
Uewereesbech

**Uewereesbech ** ass eng lëtzebuergesch Uertschaft an der Gemeng Parc Housen am Kanton Klierf.

Bis Enn 2011 war si Deel vun der fréierer Gemeng Housen, déi du mat de Gemenge Konstem an Houschent zu der Gemeng Parc Housen fusionéiert huet.

Zesumme mat Ënnereesbech bilt si d'Uertschaft Eesbech. En drëtten Deel vun Eesbech läit an Däitschland, déi Uertschaft heescht Iwwereesbech (Übereisenbach).

## Kuckt och
* Kapell Lieners Uewereesbech
* 

## Um Spaweck
Schold (Recht)

Ënner **Schold** versteet en d'Verflichtung déi en Debiteur géintiwwer der Fuerderung vun engem Créancier huet. 
De rechtleche Begrëff "Schold" entsprécht dem Inhalt no dem réimesch-rechtleche Begrëff "obligatio" an entstaamt dem réimeschen Obligatiounsrecht, dat sech op d'Ofwécklung vu Verflichtunge bezitt.
Bierg (Handel)

Als **Bierg** bezeechent een eng Drëttpersoun, déi sech bei enger Transaktioun eesäiteg engagéiert, fir am Fall wou den Debiteur net nokënnt mat bezuelen, dofir riichtzestoen.

D'Operatioun selwer gëtt als **Biergschaft** oder **Kautioun** bezeechent. Meeschtens gëtt e Bierg vun de Banke bei engem Kreditgeschäft als zousätzlech Ofsécherung vum Kreditrisiko gefuerdert, gradewéi beim Kaf oder Verloune vun Immeubelen, wann d'Garantië vun deem, dee keeft oder lount, net duer ginn.
Tesla

De Begrëff **Tesla** bezeechent:

* de Familljennumm vun engem Erfinder an Elektro-Ingenieur: Nikola Tesla,
* dee gréisste Fluchhafen a Serbien: Fluchhafen Nikola Tesla Belgrad,
* eng nom Nikola Tesla benannte physikalesch Eenheet: Tesla (Eenheet),
* en Asteroid (2244): Tesla (Asteroid),
* eng kalifornesch Entreprise fir Elektroautoen: Tesla,
* eng kalifornesch Hardrock-Band: Tesla (Band),
* e Graphikchip vum Fabrikant Nvidia: Nvidia Tesla.
Schold

Ënner **Schold** kann e verstoen:
* '''Schold''', als Verflichtung, déi en Debiteur géintiwwer vun der Fuerderung vun engem Creancier huet.
* d''''Schold''' am Sënn vun enger strofrechtlecher Responsabilitéit
* d'Schold, déi de Mënsch géintiwwer Gott huet, kuckt: **[[Sënd]]**
* verschidden eethesch-philosophesch Begrëffer, kuckt Schold (Eethik)
* an der Psychologie déi bewosst oder onbewosst Iwwerzeegung, eppes falsch gemaach ze hunn, kuckt Scholdgefill
* d'Iwwerféierung vum Schëllege vun engem Vergeeën, kuckt Schold (Strofrecht)
* d'Iwwerféierung vum Schëllege vun engem zivilrechtlechen Delikt, kuckt Verschëlden
* net erëmbezuelt finanziell Verbindlechkeeten, vun engem Debiteur, kuckt Scholden
Déi jonk gréng

**déi jonk gréng** ass d'Jugendorganisatioun vun déi gréng. Si funktionéiert autonom vun hirer Mammepartei.

## Geschicht
D'Organisatioun *déi jonk gréng* ass 1996 op Initiativ vum Mike Richartz als Jugendorganisatioun vun der Partei déi gréng gegrënnt ginn. Hie war och den éischte Spriecher vun der Organisatioun. Als éischt Spriecherin war deemools d'Kim Goerens gewielt ginn.

## Sujete vun de jonke Gréngen
* Demokratie
* Fridden
* Ekonomie an Ekologie
* Gender
* LGBTQ-Rechter
* Migratioun, Interkulturalitéit an Inclusioun
* Klimapolitik & Antiatomkraaftbeweegung
* Internet, Hacktivismus an digital Rechter
* Schoul, Bildung, Uni.lu, Ausbildung an Aarbecht
* E.U. & Europa
* Drogepolitik
* Xenophobie & Rassismus
* Transport
* Natur- an Déiereschutz, Déiererechter & Landwirtschaft
* Gesellschaftspolitik

## Um Spaweck
* Websäit vun de jonke Gréngen
Rugby

**Rugby** ass eng Ballsportaart déi um Enn vum 19. Joerhonnert an England entstanen ass. Hautdesdaags gëtt et zwou verschidde Versioune vum Sport, déi vu separate Verbänn gereegelt ginn. Si spillen no liicht verschiddene Reegelen a gi gemenkerhand als Rugby Union a Rugby League bezeechent.

## Kuckt och
* Lëtzebuerger Rugby Federatioun

## Um Spaweck
Zivilrecht zu Lëtzebuerg

Zu Lëtzebuerg bezitt sech d**'Zivilrecht** (*Droit civil*), gradewéi a Frankräich, op all Froen a juristesch Akten, fir déi d'zivil Juridictioun zoustänneg ass. D'Zivilrecht steet dem Handelsrecht, dem Strofrecht an dem administrative Recht géigeniwwer a bezitt sech haaptsächlech op physesch Persounen, an op moralesch Persoune mat zivilrechtlechem Charakter.

D'Reegele vum Zivilrecht stamen aus dem Code Napoléon, gradewéi an de meeschte franséischsproochege Länner (wéi d'Belsch, Frankräich, Kanada a Schwäiz), deen a senger Originalform 1804 a Frankräich a Kraaft getrueden ass.

## Inhalt vu sengen dräi Bicher
*Buch I: Iwwer d'Persounen, mat senge wichtegen Titeren, wéi:
** Titel I: Genoss vun den Zivilrechter (jouissance)
** Titel II: Zivilrechtlech Akten
** Titel III: Wunnuert (domicile)
** Titel IV: Déi, déi net resp. nimméi dosinn (absents)
** Titel V: Bestietnes
** Titel VI: Scheedung (divorce)
** Titel VII: Nokommen (filiation)
** Titel VIII: Adoptioun
** Titel IX: Autoritéit vun den Elteren
** Titel X: Minoritéit (minorité, tutelle et émancipation)
** Titel XI: Majoritéit (Majorité et majeurs protégés par la loi)
*Buch II: Den Eegentum vu Gidder (Propriété) a seng Ännerungen
** Titel I: Ënnerscheede vun de Gidder
** Titel II: Eegentum (propriété)
** Titel III: De Genoss an de Gebrauch vum Eegentum (Usufruit et usage de la propriété)
** Titel IV: D'Belaaschtunge vum Eegentum (servitudes et services fonciers)
*Buch III: Déi verschidde Manéieren, déi zu sengem Besëtz féieren
** Titel I: Successiounen
** Titel II: Donatiounen an Testamenter (donations entre vifs et testaments)
** Titel III: D'Kontrakter (contrats et obligations conventionnelles en général)
** Titel IV: Aner Engagementer (engagements qui se forment sans convention)
*** Heirënner fält och d'Haftung a senge verschiddene Formen (Art. 1382 an Art. déi duerno kommen)
** Titel V: Regimmer tëscht bestuete Partner (contrat de mariage et régimes matrimoniaux)
** Titel VI: De Verkaf (vente)
** Titel VII: Den Tosch (l'échange)
** Titel VII: D'Locatioun

## Kuckt och
* Droit civil

## Um Spaweck
* Text vum lëtzebuergesche Code Civil
Alexei Nickels

Den **Alexei Nickels**, gebuer den 29. Mee 1993, ass e lëtzebuergesche Fechter.

Hien ass Member am Cercle Escrime Sud a säin Trainer ass de Maurice Pizay

## Palmarès

### Saison 2007-2008
* Nationalchampion an de Kategorië Cadets a Junioren
* 58. op der Weltmeeschterschaft Cadets
* 86. am Tournoi vum Weltcup Junioren zu Lëtzebuerg

## Um Spaweck
* Fotoen op photo.lu
Rugbyball

De **Rugbyball** ass de Spillball vun de Sportaarten aus der Rugby-Famill. En huet eng oval Form.

E Rugbyball gëtt dacks mat engem Foussball (aus dem American Football) verwiesselt, dësen ass awer méi spatz, méi kleng, méi schwéier an huet déi typesch brong Faarf mat der wäisser Nout op der Säit.
 
Fréier gouf de Rugbyball aus véier gläich geformte Liederstécker gemaach, déi unenee gebutt goufen. Modern Bäll hunn eng Gummiuewerfläch mat klengen Noppen, déi d'Rutschfestegkeet verbessert.

Rugbybäll gëtt et a fënnef Gréissten. D'Gréisst 5 ass déi, mat där Seniore spillen.

Längt: 280–300&nbsp;mm, Ëmfang an der Längt: 760–790&nbsp;mm, Ëmfang an der Breet: 580–620&nbsp;mm, Gewiicht: 400–440&nbsp;g.

## Um Spaweck
Rugby Club Walferdange "De Renert"

De **Rugby Club Walfer "De Renert"**, offiziell als **Walferdange Rugby "De Renert"** am Handelsregëster agedroen, ass e Rugbysclub zu Lëtzebuerg, deen den 28. Februar 1990 ënner dem Numm *Luxembourg Rugby - De Renert* gegrënnt gouf. Den Numm gouf de 17. Mee 1911 op den haitegen Numm g'ännert.

D'Iddi fir nieft dem Rugby Club Luxembourg (RCL, gegrënnt 1973) en zweete Rugbysclub zu Lëtzebuerg ze grënnen, geet op de Fernand Goldschmit zeréck, e Rugbyspionéier zu Lëtzebuerg an den 1970er Joren.

De Rugby Club Walfer huet ufanks am belsche Championnat gespillt, wou en an der véierter Divisioun ugefaangen huet, an 1991 Divisiounsmeeschter gouf, an domat an drëtt Divisioun koum. Dat Joer duerno konnte se an d'zweet Divisioun eropklammen.

En neien Terrain gouf vun 1991 un nieft der Walfer Schwämm amenagéiert. An de Joren duerno huet de Veräin ofwiesselend an der zweeter an drëtter Divisioun gespillt. Zënter der Saison 2006-2007 an där se sech als Zweet klasséiert haten, spillen d'Fiiss vu Walfer erëm an der zweeter belscher Divisioun.

Zanter der Saison 2018-2019 spillen d'Senioren an der Regionalliga RLP/LUX, an där Clibb aus Rheinland-Pfalz a Lëtzebuerg spillen.

Walfer huet zanter 1996 eng Rugbysschoul fir Kanner. 2007 huet de Rugby Club Walfer säin éischte Beach Rugby Tournoi organiséiert.

Zu Walfer spillt och déi eenzeg Rugby Dammenekipp aus dem Land, déi sech *Les Renardes* nennt. Si spille weiderhin an der 2. Divisioun vum Championnat an der Belsch.

## Um Spaweck
*Websäit vum Club
Bauler Kleeschen

D**'Bauler Kleeschen**, op Däitsch *Baulerskläusgen*, war eng Klaus tëscht Bauler an dem Neischeierhaff, un déi haut just nach e Weekräiz erënnert, bei deem haut eng jonk Lann wiisst. Bauler läit direkt vis-à-vis vu Biwels ëstlech op der Kopp am Äifelkrees Béibreg-Prüm (Däitschland).

Am iwwerdroene Sënn war d'Bauler Kleeschen och eng bemierkenswäert Lann, déi op der selwechter Plaz gewuess ass. Dem Nicolas Gredt no war et eng ganz déck Lann.

## Literatur
* Gredt, Nicolas, 1883. Sagenschatz des Luxemburger Landes. 645 S. Victor Bück, Luxemburg.
* Schannat, Johann Friedrich & Georg Bärsch, 1852. Eiflia illustrata, oder geographische und historische Beschreibung der Eifel. Band III. Verlag von Jakob Anton Mayer, Aachen und Leipzig. Kleesschen op Säit 559

## Um Spaweck
* ''Aussichtspunkt Bauler Kläuschen'' an der *Datenbank der Kulturgüter in der Region Trier*
Zivilverantwortung

D**'Zivilverantwortung** (frans.:**responabilité civile**), ass e rechtleche Begrëff, deen am Géigesaz zur strofrechtlecher Responsabilitéit, gesi muss ginn (frans.: **responsabilité pénale et délictuelle**). En ass am Code civil verankert.
## Kuckt och
* Verantwortung
* Zivilrecht zu Lëtzebuerg
## Um Spaweck
* Text vum lëtzebuergesche Code Civil (Kuckt Artikel 1382 a déi follgend Artikelen )
Strofrechtlech Responsabilitéit

Ënner **Strofrechtlech Responsabilitéit** versteet een d'Obligatioun, fir een, deen e Gesetz net respektéiert, dofir riicht ze stoen a sech enger Bestrofung auszesetzen. 
An enger Demokratie hunn d'Bierger Rechter awer och Flichten a Responsabilitéiten, ouni déi d'Fräiheet net denkbar ass.

Am Géigesaz zur Zivilverantwortung, wou ee fir e Schued, fir deen een d'Verantwortung dréit, opkomme muss, huet de Staat d'Flicht, déi ze strofen, déi d'ëffentlech Uerdnung stéieren.

## Um Spaweck
* Text vum lëtzebuergesche Code pénal
Cercle Escrime Sud

De **Cercle Escrime Sud** ass e lëtzebuergesche Fecht-Club.

D'ASBL ass 1995 gegrënnt ginn an ass eng Fusioun aus dräi Clibb aus dem Minett:
* dem Cercle d'Escrime vun Déifferdeng (den eelste vun den dräi, 1935 gegrënnt)
* dem Cercle d'Escrime vu Schëffleng
* dem Cercle d'Escrime Fola Esch vun Esch-Uelzecht
 
D'Membere gi vum Sten Priinits, Maurice Pizay, Imke Duplitzer a Véronika Goncharova trainéiert, souwuel zu Esch-Uelzecht wéi och zu Déifferdeng.

## Um Spaweck
* Offiziell Websäit vum Club
Iwwereesbech

**Übereisenbach** (lb.: **Iwwereesbech**) läit am Äifelkrees Béibreg-Prüm a Rheinland-Pfalz (Däitschland).

Et handelt sech ëm eng Uertsgemeng an der Verbandsgemeng Südeifel mat 45 Awunner.

Zesumme mat den Uertschaften Uewereesbech an Ënnereesbech zu Lëtzebuerg huet se déi fréier Gemeng Eesbech gebilt.

## Um Spaweck
* Websäit op vg-neuerburg.de
Gwyneth Paltrow

D**'Gwyneth Kate Paltrow**, gebuer de 27. September 1972 zu Los Angeles, ass eng US-amerikanesch Sängerin a Schauspillerin.
## Liewen

## Filmographie (Auswiel)
* 1991: *[[Hook]]*, vum Steven Spielberg
* 1992: *[[Cruel Doubt]]*, (TV), vum Yves Simoneau
* 1993: *[[Flesh And Bone]]*, vum Steve Kloves
* 1993: *[[Malice]]*, vum Harold Becker
* 1994: *[[Mrs. Parker and the Vicious Circle]]*, vum Alan Rudolph
* 1995: *[[Se7en]]*, vum David Fincher
* 1995: *[[Moonlight and Valentino]]*, vum David Anspaugh
* 1996: *[[Emma]]*, vum Douglas McGrath
* 1998: *[[A Perfect Murder]]*, vum Andrew Davis
* 1998: *[[Great Expectations]]*, vum Alfonso Cuarón
* 1998: *[[Shakespeare in Love]]*, vum John Madden
* 1999: *[[The Talented Mr. Ripley]]*, vum Anthony Minghella
* 2000: *[[Bounce]]*, vum Don Roos
* 2001: *[[The Royal Tenenbaums]]*, vum Wes Anderson
* 2002: * Austin Powers: Goldmember*, vum Jay Roach 
* 2004: *[[Sky Captain and the World of Tomorrow]]*, vum Kerry Conran
* 2006: *Running With Scissors*, vum Ryan Murphy
* 2006: *[[Love and Other Disasters]]*, vum Alek Keshishian
* 2006: *[[Infamous]]*, vum Douglas McGrath
* 2007: *[[The Good Night]]*, vum Jake Paltrow
* 2008: *[[Iron Man (Film)|Iron Man]]*, vum Jon Favreau
* 2008: *[[Two Lovers]]*, vum James Gray
* 2010: *[[Iron Man 2]]*, vum Jon Favreau
* *[[Country Strong]]* (2010) 
* **' (2011) 
* ''[[Contagio]]'' (2011) 
* ''[[Amor Sin Control]]'' (2012) 
* ''[[The Avengers (Film 2012)|The Avengers]]'' (2012) 
* ''[[Iron Man 3]]'' (2013)
* ''[[Thanks for sharing]]'' (2012) 
* ''[[Mortdecai]]'' (2015)
* ''[[Spider-Man: Homecoming]]'' (2017) 
* **' (2018)

## Um Spaweck
Hacker

De Begrëff vum **Hacker** gouf um Enn vun de 70er Joren um MIT an d'Welt gesat. Gemengt si Mënschen, déi sech iwwer den normale Gebrauch vu Geschier a Software eraus och dofir intresséieren, wéi dat ganz genee funktionéiert, wat een nach domat maache kann oder wéi een se verbessere kéint.

## Um Spaweck
L'école buissonnière

** L'école buissonnière ** ass e franséische Film aus dem Joer 1949 vum Jean-Paul Le Chanois mat der zu Gréiwemaacher gebuerener franséischer Schauspillerin Juliette Faber.

## Ëm wat geet et am Film?
De Film erzielt d'Geschicht vun engem Schoulmeeschter deen no neie Weeër sicht fir Schoul ze halen.
Fortis

D**'Fortis**-Grupp war eng belsch-hollännesch Finanz- an Assurancenentreprise. Et war eng Aktiegesellschaft mat Haaptsëtzer zu Utrecht an Holland an zu Bréissel an der Belsch. Si hat an der Zäit iwwer 85.000 Mataarbechter.

D'Grupp war 1990 aus der Fusioun vun zwou hollänneschen Entreprisen entstanen, der Assurancegesellschaft N.V. AMEV an der VSB Bank.

Am Joer 2000 huet si d'Banque générale du Luxembourg (BGL) iwwerholl.

Den 11. Abrëll 2005 huet si 83 Prozent vun der siwegréisster tierkescher Bank, der Disbank vum Dougan Group ofkaaft. De 4. Oktober 2005 keeft d'Fortis vun der Entreprise Prudential Financial d'Dryden Wealth Management. 2007 bedeelegt d'Fortis sech un der bis dohi gréisster Bankfusioun vun der Welt: Fir 71,8 Milliarden Euro keeft de Konzern zesumme mat der Royal Bank of Scotland an der spuenescher Santander Bank (BSCH) déi hollännesch Bank ABN AMRO.

Ee Joer drop war se um Enn: den 28. September 2008 hunn déi belsch, hollännesch a lëtzebuergesch Regierungen d'Grupp duerch Participatioune vun 11,2 Milliarden Euro (Belsch mat 4,7 Milliarden Euro, Holland mat 4 Milliarden a Lëtzebuerg mat 2,5 Milliarden) virun der Faillite gerett an d'Grupp gouf demanteléiert.

De 5. Oktober 2008 hunn déi belsch a lëtzebuergesch Regierungen decidéiert, datt déi franséisch BNP Paribas Bank duerch Investitioun vu 14,5 Milliarden Euro déi belsch an déi lëtzebuergesch Filialen iwwerhuele sollt.

Am Dezember 2008 gouf de Lëtzebuerger Staat Aktionär zu 49,9 % duerch d'Konversioun vum Prêt an Aktien. An Erwaardung vun der Ofwécklung vum Geschäft mat BNP Paribas huet d'Fortis Bank Lëtzebuerg den Numm changéiert an ënner dem fréieren Numm BGL weidergeschafft.

Am Mee 2009 gouf BNP Paribas Haaptaktionär vun der BGL mat 65,96 % vum Kapital. De Lëtzebuerger Staat bleift Aktionär mat 34 % vum Kapital. Mat Wierkung vum 21. September 2009 huet d'BGL den Numm geännert a schafft vun do un als BGL BNP Paribas.

Am Februar 2010 gouf BNP Paribas zu 100 % Aktionär. No der formaljuristescher Fusioun den 1. Oktober 2010 gouf den 30. Oktober als Ofschloss den Transfert vun den Aktivitéite vu BNP Paribas Luxembourg S.A. op déi technesch an operationell Plattform vu BGL BNP Paribas gemaach.

## Um Spaweck
Guy Nègre

De **Cyril Guy Nègre**, gebuer den 8. Februar 1941 zu Narbonne, a gestuerwen de 24. Juni 2016, war e franséische Constructeur, deen un der Entwécklung vun engem Drockloftmotor fir kleng Stadgefierer geschafft hat.

Den Nègre war als éischt an der Aeronautik beschäftegt an huet duerno op eege Fauscht Formel-1-Motoren entwéckelt (déi et awer ni bis zum Asaz bruecht hunn), bis datt e sech vun der Iddi vu Motoren ouni Schuedstoffemissioune begeeschtere gelooss huet. 1991 huet e mat enger 160 Investisseuren déi lëtzebuergesch Gesellschaft Motor Development International S.A. (MDI) gegrënnt, déi 1996 eng éischt Versioun vun engem Drockloftmotor virgestallt huet. De Konzept vum Drockloftmotor huet zanterhier e puermol missen ëmgeschafft ginn an e sollt fréiestens 2009 bei engem seriëméissege produzéierten Auto agebaut ginn. (Allerdéngs gouf iwwer 15 Joer reegelméisseg d'Serieproduktioun fir jeeweils dat lafend oder nächst Joer ugekënnegt.)

De Guy Nègre huet e Bouf Cyril, dee mëttlerweil och bei MDI als Ingenieur schafft an do ë.&nbsp;a. mat sengem Papp am Verwaltungsrot sëtzt.

## Um Spaweck
* Offiziell Websäit vum Guy Nègre
Wëssen

**Wëssen** (vun alhéidt *wizzan*, wat sech vun der indogermanescher Perfektform *woida* - "ech hu gesinn" an domat och "ech weess" ofleet) ass e Begrëff mat ville Bedeitungen, souwuel an der Alldagssprooch wéi an den déifgrënnegen Iwwerleeunge vun de Philosophen. Einfach ausgedréckt ass Wësse souwuel den *Zoustand vun deem dee weess* wéi och *déi gewosste Saache selwer*. Méi speziell handelt et sech ëm:
* d'Kënnen an Erfarung déi eng Persoun duerch Educatioun oder Praxis kritt huet;
* dat wat an engem bestëmmten Domaine oder ganz allgemeng bekannt ass (also Fakten oder Informatiounen); oder
* d'Familiariséirung mat oder d'Bewosstsinn vun engem Fait oder enger Situatioun.

Et gëtt awer keng uniformiséiert Bestëmmung vum Wëssensbegrëff, mä eng sëllegen Theorien déi matenee konkurréiren. Nach am bekanntsten ass dem Platon seng onschaarf Definitioun "wouer a justifiéiert Meenung".

Gemenkerhand acceptéiert ass datt d'Acquisitioun vu Wësse komplexe kognitive Prozesser ënnerläit, déi ugi mat der Perceptioun an iwwer d'Léieren, d'Associatioun an d'Raisonnement bis zum Verstoe féieren. Deemno geet et net duer, fir vill Informatiounen unzesammlen, et muss een déi Informatiounen och interpretéiere fir se ze wëssen.

## Um Spaweck
* "Wéi kulturellt Wëssen entsteet" (SPON Artikel)
Ganges (Floss)

De **Ganges** (Sanskrit, f.,गंगा oder गङ्गा, Gaṅga) ass en 2.511&nbsp;km laange Floss resp. Stroum an Indien an am Bangladesch (Asien). Et ass den hellege Floss vun den Hinduen.

De Ganges entsteet am indesche Garhwal (am Südweste vum Himalaya) duerch den Zesummefloss vum Alaknanda a vum Bhagirathi.

Vun do u fléisst e meeschtens a südëstlecher Direktioun duerch Indien an d*'Bengalescht Déifland*. Do leeft en dann an de Bangladesch, wou e mam Jamuna, dem Haaptaarm vum Brahmaputra zesummeleeft a vun do u Padma heescht. Zesumme mam Meghna mécht en d'Gangesdelta vun enger Längt vun ongeféier 350&nbsp;km, ee vun de gréisste Mëndungsdeltaen op der Welt. Do gëtt et grouss Mangrovesuppen, déi do Sundarbans genannt ginn. De Meghna leeft dann an de Golf vu Bengalen, deemno an den Indeschen Ozean.

Et ass méiglech, mat Schëffer um Ganges ze fueren, mä dëst huet keng grouss Bedeitung fir de Verkéier allgemeng. De Ganges huet e Baseng vun 1.016.104 km². Wichtegst Stied um Ganges si Kanpur, Varanasi, Patna, Kalkutta a Khulna.

Fir déi meescht indesch Reliounen ass d'Ganga, wéi d'Inder de Ganges nennen, helleg. Dora buede soll d'Leit vun hire Sënne propper wäschen an hinnen Absolution verspriechen. Vill Hindue wëllen am léifste beim Ganges stierwen, soudatt hir Äsche kënnen an de Floss gestreet ginn.

## Ekologie
Am Ganges liewen déi seele Gangesdelfinen an och de Gangeshai. Vu béiden ass wéineg bekannt.

De Ganges ass staark verknascht: All Dag ginn 1,2 Mrd. Liter gëfteg Egoûten drageleet, eleng déi vu Kolkata, déi iwwer de Gangesaarm Hugli eralafen, maachen 320 Mio. Liter aus. En ass 2000-mol méi mat Kolibakterie belaascht, wéi dat an Indien erlaabt ass, an och héich Konzentratioune vun Cyaniden, Arsenen, Bläi, Zénk, Chrom a Quecksëlwer sinn dran ze fannen. Do derbäikommen Exkrementer a Reschter vu Läichen, sou wéi Cholera- an Typhusbazillen.

1985 huet déi indesch Regierung en Aktiounsplang (*Ganga Action Plan*), an d'Liewe geruff, fir de Floss méi propper ze kréien. Et goufe vill Milliounen US$ ausginn, fir Kläranlagen ze bauen, mä dës funktionéieren net oder schlecht, well keng Sue méi do si fir hire Betrib. Waasseranalyse weisen, datt sech net vill geännert huet.

Déi grouss Stied laanscht de Ganges huele 70 Prozent vun hirem Drénkwaasser aus dem Floss.

## Literatur
* Ilija Trojanow: *An den inneren Ufern Indiens. Eine Reise entlang des Ganges.* Hanser 2003. ISBN 3-446-20229-3

## Um Spaweck
Mekka

**Mekka** (), ass eng Stad mat 1.294.168 Awunner (Stand 2004) am westleche Saudi-Arabien, knapps 80&nbsp;km vum Roude Mier ewech. Si ass d'Haaptstad vun der Provënz Mekka an der Regioun Hedschas. Mekka ass d'Gebuertsstad vum islamesche Prophéit Mohammed an déi hellegst Stad vun de Moslemen. All Joer pilgeren 2,5 Millioune Moslemen zur Haddsch zu dësem Wallfaartsuert. En Ausbau op eng Kapacitéit vun 3 bis 3,5 Millioune Pilger pro Joer ass geplangt.

## Um Spaweck
Leck mich im Arsch

**Leck mich im Arsch** ass e sechsstëmmege Kanon, dee 1782 vum Wolfgang Amadeus Mozart komponéiert gouf.

Dat Wierk gouf zu Liefzäite vum Komponist net publizéiert. Seng Wittfra Constanze Mozart huet et dem Leipzeger Musekverlag Breitkopf & Härtel zur Publikatioun iwwerlooss. Do gouf allerdéngs déi éischt Zeil vum Text op „Lasst froh uns sein“ ofgeännert.

De Kanon dréit d'Köchelverzeechness-Nummer 231. Vun der drëtter Oplo un dréit en do d'Nummer 382c a gouf sou an enger Grupp mat méi Kanonen an e puer Geleeënheetswierker, dorënner och „Leck mir den Arsch fein recht schön sauber“ KV 382d, zesummegefaasst.

## Den Text

:Leck mich im Arsch!
:Lasst uns froh sein!
:Murren ist vergebens!
:Knurren, Brummen ist vergebens,
:ist das wahre Kreuz des Lebens.
:Drum lasst uns froh und fröhlich sein!

:Leck mich im Arsch!
:Dem Soldaten sein Marsch.
:Dem Bäcker sein Brot,
:Dem Henker der Tod.
:ist des Kreuzes Sinn vergebens,
:Freut Euch trotzdem Eures Lebens!

## Um Spaweck

* Op youtube.com
Verantwortung

Ënner **Verantwortung** kann e verstoen:
* **[[Zivilverantwortung]]**, franséisch: **responsabilité civile**, d'Obligatioun fir e materiellen oder moralesche Schued ze haften
***[[Strofrechtlech Responsabilitéit]]**, (franséisch: **responsabilité pénale ou délictuelle**) 
*Administrativ Responsabilitéit|**Administrativ Responsabilitéit**
***[[Moralesch Responsabilitéit]]** d'Bewosstsinn vun enger Persoun, eng Decisioun ze huelen, ouni sech no uewen ofzesëcheren ze mussen an d'Bereetschaft, d'Verantwortung dofir ze droen
***[[Politesch Responsabilitéit]]**, besonnesch déi vun der Regierung virum Parlament
* '''Responsabilitéit géintiwwer der Ëmwelt'''
* Kuckt och: '''Irresponsabel Persoun''', fir eng Persoun, déi wéinst hirem Geeschteszoustand net verantwortlech ka gemaach ginn
Stoft

**Stoft** oder **Stoff** ass e Material, dat duerch Wiewen, Wierken, Strécken oder anert Verbanne vu Faseren eng textil Fläch bilt. Stëfter ginn a Bunne gerullt verkaaft fir zu Gezei oder aner Textilie verschafft ze ginn.
Textilien

Als **Textilien** (v. lat. *textilis* - "gewieft, gewierkt") bezeechent ee gemenkerhand flexibelt Material, dat aus engem Verbond vun natierlechen oder syntheetesche Fasere besteet. Et gëtt awer och als Uewerbegrëff fir d'Ausgangsmaterial (dacks Gar), d'Tëscheprodukt (Stoft) an d'Endprodukt (z.&nbsp;B. Gezei) gebraucht.

## Um Spaweck
Journalismus

**Journalismus** ass eng Aktivitéit, déi dora besteet fir Fakten zesummenzesichen, z'iwwerpréiwen an ze kommentéieren, fir d'Ëffentlechkeet iwwer de Wee vun de Medien doriwwer z'informéieren.

## Kuckt och
* Lëscht vun Zeitungen an Zäitschrëften zu Lëtzebuerg
* Lëscht vun de Journalisten zu Lëtzebuerg

## Um Spaweck
Jens Jørgen Thorsen

De **Jens Jørgen Thorsen**, gebuer den 2. Februar 1932 zu Holstebro, a gestuerwen de 15. November 2000 zu Waaxtorp a Schweden, war en dänesche Filmregisseur, Dréibuchauteur, Schauspiller, Produzent a Filmediteur.

Hie war och e Moler a Member vun der CoBrA-Grupp.

An den 1960er an 1970er Jore war hien eng Zort *Enfant terrible* vum dänesche Film.

Hie war bestuet an hat 4 Kanner.

## Filmographie
### als Regisseur
* 1960: *Fotorama*
* 1963: *Stopforbud*
* 1963: *Flash, Splash, Plash*
* 1964: *The Situationist Life*
* 1964: *Do You Want Success?*
* 1965: *Frelse for dig og mig*
* 1965: *Porno-Shop*
* 1966: *Herning 1965*
* 1967: *Et År med Henry*
* 1970: *[[Stille dage i Clichy]]*
* 1975: *Wet Dreams*
* 1988: *Lys*
* 1992: *Jesus vender tilbage*

## Um Spaweck
* Noruff am ''The Independent''
Stille dage i Clichy

**Stille dage i Clichy ** ass en dänesche Film vum Jens Jørgen Thorsen aus dem Joer 1970.

Et ass eng Adaptatioun vum Henry Miller sengem Roman *Quiet Days in Clichy* aus dem Joer 1956.
## Ëm wat geet et am Film?
Wéi och am Miller sengem Roman beschreift de Film d'Bohème-Liewe vun zwéin Amerikaner zu Paräis, déi sech et do mat Prostituéierten a Gesëffs, dat Ganzt mat e puer Liewensweisheete vereedelt, gutt goe loossen.

Wéi och am Roman gëtt et eng Episod, an där déi zwéi fir e Week-end en Ausfluch op Lëtzebuerg maachen.

Allerdéngs spillt de Film an der Géigewaart (deemno 1970), wärend d'Buch uganks vun den 1930er Jore spillt, déi Zäit, an där de Miller zu Paräis gelieft huet, an och, wéi aus engem Bréifwiessel mat der Anaïs Nin ervirgeet, vun do eng Kéier op Lëtzebuerg gefuer war.

## Kontrovers zu Lëtzebuerg
Schonn ier de Film zu Lëtzebuerg sollt erauskommen, gouf sech am *[[Luxemburger Wort]]* an am *[[Tageblatt]]* driwwer opgereegt, datt de Film "d'Éier vum Land an den Dreck zéien" a Geschichtsfälschung bedreiwe géif. De Grond war, well an der Episod zu Lëtzebuerg déi zwéi Protagonisten ënner anerem och an engem "judenfreie Café" ze gesi sinn. Wann et sou ee Café an den 1930er Joren och gouf (et war de *Café de la Poste* an der Uewerstad) an de Miller sech doriwwer a sengem Roman opgereegt huet, sou krut dat Ganzt an engem Film, deen 1970 spillt, eng aner Dimensioun.

An anere Länner gouf et zum Deel grouss Opreegung wéinst de Sexzeenen am Film. Och d'Lëtzebuerger *Commission de surveillance* huet an hirem Rapport un de Justizminister, ier de Film erauskoum, geschriwwen, si hätt nach ni e Film gesinn, deen sou staark erotesch wier, e wier e Koup Dreck an eng Provokatioun sonner gläichen. Trotzdeem huet de Justizminister Eugène Schaus net verbueden, datt e sollt gewise ginn.

Dofir huet awer den 18. Januar 1972 de Procureur d'État de Film beschlagname gelooss, well e géint den Artikel 383 vum Code pénal verstousse géif, an den 9. Mee 1972 koum et zur Uklo géint de Proprietär vum Kino Europe, de François Reckinger.

Dës Aktioun huet zu enger virulenter Diskussioun an der Press gefouert; d*'Wort* huet an engem Leitartikel d'Aktioun vun der Staatsanwaltschaft begréisst, an allgemeng géint Nihilismus, Sitteverfall an Onmoral ugeschriwwen, an d'Bekämpfen dovun mat der Resistenz zu Lëtzebuerg am Zweete Weltkrich verglach. Déi aner Zeitungen hunn d'Saisie vum Film verurteelt (se wier "domm a bornéiert" gewiescht, schrouf de Robert Goebbels am *Tageblatt*) an dem *Wort* Verklemmtheet a Provënzialismus virgeworf.

De Kinosproprietär gouf am Dezember 1972 fräigesprach, de Staatsprocureur goung awer an Appell, wou d'Uerteel, de Film wier net *obszön* am Dezember 1973 confirméiert gouf. De Film konnt dann endlech am Januar 1974 gewise ginn. Mat 15.000 Spectateure war en de fënnef-meescht besichte Film vum Joer 1974.

## Um Spaweck
Emil von Sydow

Den **Emil von Sydow**, gebuer de 15. Juli 1812 zu Freiberg a Sachsen, a gestuerwen den 13. Oktober 1873 zu Berlin, war en däitschen Offizéier, Geograph a Kartograph.

Hien huet 1838 d'Regionalfaarwemethod an der Kartographie agefouert. Bei där Method goufen déi grouss Forme vun der Äerd faarweg op de Kaarte gezeechent.

An de Jore vun 1842 bis 1844 huet hien de *Methodischen Hand-Atlas für das wissenschaftliche Studium der Erdkunde* erausginn. No 1888 gouf den Atlas vum Hermann Wagner ënner dem Numm *Sydow-Wagners Methodischer Schulatlas* nei beaarbecht a bis zur 23. Oplo am Joer 1944 weidergefouert.
Ludo Peeters

De **Ludo Peeters**, gebuer den 9. August 1953 zu Hoogstraten, ass e fréiere belsche Vëlossportler.

Hie war Profi vun 1974 bis 1990, a konnt an där Zäit 76-mol eng Course gewannen. Bei zéng Participatiounen um Tour de France konnt hien dräimol eng Etapp fir sech entscheeden an zwar um Tour 1980 zu Corbières, um Tour 1982 zu Möhlin an um Tour 1986 zu Saint-Hilaire-du-Harcouët. 1982 an 1984 konnt hien all Kéier een Dag am Gielen Trikot fueren.

Zu senge grousse Succèse gehéieren d'Victoiren um Tour de Belgique, bei Paris-Tours, Züri Metzgete, an zu Frankfurt um Rund um den Henninger-Turm.

## Palmarès
***1974**
** 10. Etapp vum Tour de Pologne
***1975**
** 2. am Grand Prix de Fourmies
** 3. am Grand Prix de clôture
***1976**
** Grand Prix de Saint-Tropez
** Flèche Hesbignonne
** Circuit de la Vallée de la Senne
** Omloop van de Vlaamse Scheldeboorden
** 2. an der Ronde van Nederland
** 2. am Tour de Zélande centrale
***1977**
** Paris-Bruxelles
** 1. Etapp vum Circuit Mandel-Lys-Escaut
** Circuit Mandel-Lys-Escaut
** Circuit de Brecht
** 4. Etapp vun der Ronde van Nederland
** Prolog vum Grand Prix du Midi Libre
** 1. Etapp vum Tour de l'Aude
** 2. am Grand Prix de l'Escaut
** 3. am Omloop Het Volk
***1978**
** Tour de Luxembourg
** Leeuwse Pijl
** Coupe Sels
** Circuit du Brabant central
** 3. an der Flèche brabançonne
***1979**
** Paris-Bruxelles
** Circuit Mandel-Lys-Escaut
** Leeuwse Pijl
** Circuit de Wallonie
** Druivenkoers Overijse
***1980**
** Grand Prix de l'Escaut
** Circuit de la Vallée de la Lys
** 14. Etapp vum Tour de France; 3. am Biergpräis - 3. am Sprinterklassement.
** 9. Etapp A am Tour de Suisse
** 4. Etapp B am Tour de Belgique
** 2. am Tour de Romagne
** 2. am Trophée Baracchi
***1981**
** Circuit de la Vallée de la Lys
** Bristol-Bradford
** Circuit de la Côte Ouest
** 2. Etapp vum Tour de Romandie
** 7. Etapp B vum Tour de Catalogne
** 3. am Grand Prix du Midi Libre
***1982**
** Rund um den Henninger-Turm
** Ronde van IJsselmeer
** 1. Etapp vum Tour de France
** 3. a 6. Etapp am Tour de Catalogne
***1983**
** Rund um den Henninger-Turm
** Grand Prix Raymond Impanis
** Paris-Tours
** Circuit des Ardennes flamandes - Ichtegem
** 4. Etapp vun der Semaine catalane
** 2. Etapp vun der Étoile de Bessèges
** 2. a 4. Etapp vum Tour de Catalogne
** 3. am Giro del Lazio
***1984**
** Grand Prix de l'Escaut
** 2. am Tour de Lombardie
** 3. am Omloop Het Volk
***1985**
** Paris-Tours
** Züri Metzgete
** 1. Etapp vum Tour de Belgique
** Tour de Belgique
** 2. Etapp vum Tour de l'Aude
***1986**
** 7. Etapp vum Tour de France
***1987**
** Kuurne-Bruxelles-Kuurne
***1989**
** Circuit de la Vallée de la Lys

## Resultater op groussen Tier
### Tour de France
* 1979: 36.
* 1980: 8. a Gewënner vun enger Etapp
* 1981: 59.
* 1982: 34. a Gewënner vun enger Etapp,  Gielen Trikot fir een Dag.
* 1984: 57.  Gielen Trikot fir een Dag
* 1985: 48.
* 1986: 69. a Gewënner vun enger Etapp
* 1987: 96.
* 1988: 89.
* 1989: 63.

### Tour d'Espagne
* 1975: 45.

## Um Spaweck
*Palmarès vum Ludo Peeters
Country Joe McDonald

De **Country Joe McDonald**, gebuer den 1. Januar 1942 zu Washington als *Joseph McDonald*, a gestuerwen de 7. Mäerz 2026 zu Berkeley, war en US-amerikanesche Folk- a Rocksänger.

## Discographie
*Thinking Of Woody Guthrie *([[Vanguard Records]] 1969)*
*Tonight I'm Singing Just For You *(Vanguard 1970)*
**[[Stille dage i Clichy|Quiet Days In Clichy]]* (Soundtrack) *(Vanguard 1970)*
*Hold On It's Coming *(Vanguard 1971)*
*War War War *(Vanguard 1971)*
*Incredible! Live! *(Vanguard 1972)*
*The Paris Sessions *(Vanguard 1973)*
*Country Joe *(Vanguard 1974)*
*Paradise With An Ocean View *(Fantasy 1975)*
*Love Is A Fire *(Fantasy 1976)*
*The Early Years *(First American, 1977)*
*Goodbye Blues *(Fantasy 1977)*
*Rock And Roll From Planet Earth *(Fantasy 1978)*
*Leisure Suite *(Fantasy 1979)*
*Collector's Items: The First Three EP's Plus *(Rag Baby 1980)*
*On My Own *(Rag Baby 1980)*
*Into The Fray *(Rag Baby 1982)*
*Child's Play *(Rag Baby 1983)*
*Animal Tracks *(Rag Baby 1984)*
*Peace On Earth *(Rag Baby 1984)*
*Vietnam Experience *(Rag Baby 1986)*
*Classics - The Fantasy Years *(Fantasy 1989)*
*The Best Of Country Joe McDonald – The Vanguard Years *(Vanguard 1990)*
*Superstitious Blues *(Rag Baby/Rykodisc 1991)*
*Carry On *(Rag Baby/Shanachie Records 1994)*
*Something Borrowed, Something New *(Rag Baby/Big Beat 1998)*
*Eat Flowers and Kiss Babies (mit The Bevis Frond) *(Woronzov 1999)*
*www.countryjoe.com *(Rag Baby 2000)*
*I Feel Like I'm Fixin' To Sing Some Songs And Tell Some Stories *(Rag Baby 2000)*
*Thank The Nurse *(4-Track-CD, Rag Baby 2002)*
*Crossing Borders *(mam M.L.Liebler, 2002)*
*Live In Berkeley *(mam The Country Joe Band, 2005)*
*Natural Imperfecions *(mam Bernie Krause, 2005)*

## Um Spaweck

* Site vum Country Joe McDonald
* Fansite
Abtei vu Westmalle

Geographesch Koordinaten: 
D**'Abtei vu Westmalle** (nl: *Abdij van Onze-Lieve-Vrouw van het Heilig Hart*; fr: Abbaye de Notre Dame du Sacré-Coeur), déi dem Trappistenuerde gehéiert, ass an der Uertschaft Westmalle, an der Gemeng Malle, an der natierlecher Regioun Campine, an der belscher Provënz Antwerpen.

D'Abtei déi wéinst hirem Béier bekannt ass, gouf 1794 gegrënnt.

D'Béierzorte vu Westmalle sinn:
*Wetmalle Double an der Fläsch an am Faass
*Westmalle Triple
*Westmalle Extra

De Frère Thomas deen do als Braumeeschter geschafft huet, ass ee vun de bekanntste Braumeeschteren an der Belsch. Hien huet nodeem hie vu Westmalle fortgaange war, sech ëm d'Entwécklung vum Béier an der Abtei vun Achel bekëmmert. Do war hien de Virgänger vun engem anere bekannten Trappistebraumeeschter, de Frère Antoine.

## Kuckt och
* Lëscht vu Brauereien
Herman Van Springel

Den **Herman Van Springel**, gebuer 14. August 1943 zu Ranst, a gestuerwen de 25. August 2022 zu Grobbendonk, war fréiere belsche professionelle Vëlossportler.

A senger Profiscarrière vun 1965 bis 1981, konnt hien 137 Victoire verbuchen.

Wéinst senge ville Succèsen um Bordeaux-Paräis krut hien de Spëtznumm *Monsieur Bordeaux-Paris*.

## Ekippen
De Van Springel ass a follgenden Ekippe gefuer:

## Palmarès
#### [[1966]]
* 1. a Gent-Wevelgem 
#### [[1967]]
* 2. am Bordeaux-Paräis
#### [[1968]]
* 1. am Super Prestige Pernod
* 1. am Tour de Lombardie
* 1. am Omloop Het Volk
* 2. an der Weltmeeschterschaft op der Strooss
* 2. am Tour de France 1968
* 3. a Milano-Sanremo
#### [[1969]]
* 1. am Paris-Tours
* 1. am Grand Prix des Nations
* 1. am Trophée Baracchi zesumme mat dem Joachim Agostinho
* 2. am Tour de Lombardie
* 3. am Super Prestige Pernod
#### [[1970]]
* 1 am Schaal Sels Merksem
* 1. am De Brabantse Pijl
* 1. am Bordeaux-Paräis
* 1. am Grand Prix des Nations
* 2. am Super Prestige Pernod

#### [[1971]]
* Belsche Landesmeeschter op der Strooss
* 1. an Züri Metzgete
* 1. an der Cronostafetta zesumme mam Eddy Merckx a Roger Swerts
* 1. am Präis vu Baden-Baden zesumme mam Eddy Merckx
* 1. an Nokere Koerse
* 2. am Giro d'Italia

#### [[1972]]
* 1. am Grote Prijs Stad Zottegem
* 1. an der Cronostafetta zesumme mam Joseph Bruyère a Roger Swerts
* 3. am Léck-Baaschtnech-Léck

#### [[1973]]
* 1. am Punkteklassement am Tour de France 1973
* 3. am Amstel Gold Race
#### [[1974]]
* 1. am Bordeaux-Paräis
* 3. am Tour de Luxembourg

#### [[1975]]
* 1. am Bordeaux-Paräis
* 3. am Tour de Luxembourg

#### [[1976]]
* 1. am Grand Prix de Wallonie
* 1. am Nationale Sluitingsprijs
* 2. am Bordeaux-Paräis

#### [[1977]]
* 1. am Bordeaux-Paräis
#### [[1978]]
* 1. am Omloop van het Houtland
* 1. am Bordeaux-Paräis

#### [[1979]]
* 3. am Bordeaux-Paräis
#### [[1980]]
* 1. am Bordeaux-Paräis
#### [[1981]]
* 1. am Bordeaux-Paräis

## Um Spaweck
* Palmarés vum Herman Vanspringel
Canton de Lasalle

De **Canton de d'Alzon** ass eng fréier franséisch administrativ Andeelung am Arrondissement Le Vigan, am Departement Gard an der Regioun Occitanie.

## Gemengen am Kanton
* Colognac
* **[[Lasalle (Gard)|Lasalle]]** 
* Monoblet
* Saint-Bonnet-de-Salendrinque
* Sainte-Croix-de-Caderle
* Saint-Félix-de-Pallières
* Soudorgues
* Thoiras
* Vabres
Le Vigan

* Le Vigan, eng franséisch Gemeng am Departement Gard
* Le Vigan, eng franséisch Gemeng am Departement Lot
Canton du Vigan

De **Canton du Vigan** ass eng franséisch administrativ Andeelung am Arrondissement Le Vigan, am Departement Gard an der Regioun Occitanie.

## Gemengen am Kanton
* Arphy
* Arre
* Aulas
* Avèze
* Bez-et-Esparon
* Bréau-et-Salagosse
* Mandagout
* Mars
* Molières-Cavaillac
* Montdardier
* Pommiers
* Rogues
* Le Vigan
Eurométropole Tour

Den **Eurométropole Tour** bis 2010 **Circuit Franco-Belge** genannt an duerno ee Joer **Tour de Wallonie picarde** ass eng Etappecourse mam Vëlo, déi deelweis a Frankräich an deelweis an der Belsch gefuer gëtt.

Virun 1996 gouf de *Circuit Franco-Belge* als Amateurscourse disputéiert.

Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.

## D'Gewënner

## Um Spaweck

* Websäit vum ''Circuit Franco-Belge'' 
* Resultater vum ''Circuit Franco-Belge''op der Websäit vu ''Mémoire du cyclisme''
Tom Hermes

Den **Tom Hermes**, gebuer 1971, ass e lëtzebuergesche Fotograf, deen zu Lëtzebuerg lieft.

## Formatioun a Realisatiounen
Den Tom Hermes huet zu Bréissel op der ULB studéiert an huet vun do en Universitéitsdiplom am Fach Journalismus a Kommunikatiounswëssenschafte matbruecht. Wärend senger Studentenzäit zu Bréissel huet hie sech an d'Fotografie erageknéit.

Haut schafft hie fir Zeitungen, Revuen a Konschtmagazinen.

Hien huet de Mënsch an de Mëttelpunkt vu senge Biller a Projete gestallt.

## Projeten a Retrospektiven
* Release of Building Yard Impressions, Institut de formation sectoriel du bâtiment, Lëtzebuerg, 2007
* Re-editioun vu *Regards sur la psychiatrie*, kollektiv Ausstellung, CAPE, Lëtzebuerg, 21-31 Oktober 2005
* Rees op Lourdes, E fotografesche Rapport, Juli 1998
* Portraiten, 11. Mee bis 2. Juni 1998, perséinlech Ausstellung, Morgan Stanley Bank, Bréissel
*Rees an den Niger, fotografesche Rapport, 30. Januar bis 7. Februar 1998
* Rees an den Togo, fotografesche Rapport, 13-20 März 1997
**Regards sur la psychiatrie*, Gruppenausstellung, 28. Januar bis 9. Februar 1997, Lycée technique Ettelbréck, Lëtzebuerg
* Sou glécklech wéi méiglech, perséinlech Ausstellung, 15. Juli bis 15. August 1995, Lëtzebuerg
* Ouni Heem, Gruppenausstellung, 3-14 Abrëll 1995, Université libre de Bruxelles

## Um Spaweck
* Websäit vum Tom Hermes
Canton de Cadours

De **Canton de Cadours** ass eng fréier franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.

## Gemengen am Kanton
* **[[Cadours]]**
* Le Castéra
* Pelleport
* Brignemont
* Cox
* Le Grès
* Caubiac
* Bellegarde-Sainte-Marie
* Drudas
* Garac
* Lagraulet-Saint-Nicolas
* Cabanac-Séguenville
* Laréole
* Vignaux
* Puysségur
* Bellesserre
Leopoldo Elia

De **Leopoldo Elia**, gebuer de 4. November 1925 zu Fano, a gestuerwen de 5. Oktober 2008 zu Roum, war en italieenesche Jurist a Politiker.

1976 gouf den Elia vum italieenesche Parlament als Riichter um Verfassungsgeriicht gewielt, vun deem e vun 1981 bis 1985 de President war.

1987 gouf en op der Lëscht vun der Democrazia Cristiana an de Senat gewielt. Vun 1992 bis 1994 war e Member vun der Chamber. 1996 gouf en erëm als Senator gewielt, déi Kéier op der Lëscht vun der Ulivo.

An der Regierung vum Ministerpresident Ciampi war hie vun 1993 bis 1994 Minister fir Reforme vum Walrecht a vun den Institutiounen. Vum 19. Abrëll bis den 10. Mee 1994 war en Ausseminister vun Italien.

Als Professer fir Verfassungsrecht huet hien op e puer Universitéiten enseignéiert, an huet e puer Monographien an Essaie geschriwwen.
La vierge folle

** La vierge folle ** ass e franséische Film aus dem Joer 1938 vum Henri Diamant-Berger mat der zu Gréiwemaacher gebuerener franséischer Schauspillerin Juliette Faber.

## Ëm wat geet et am Film?
E bestueten eeleren Affekot verléift sech an e jonkt Meedchen.
Les jours heureux

** Les jours heureux ** ass e franséische Film aus dem Joer 1941 vum Jean de Marguenat mat der zu Gréiwemaacher gebuerener franséischer Schauspillerin Juliette Faber.

## Ëm wat geet et am Film?
5 jonk Leit verbrengen hir Vakanz zesummen um Land an engem Haus.
Arrondissementer am Departement Finistère

D'Departement Finistère setzt sech aus véier Arrondissementer mat follgenden Haaptuertschaften zesummen: **[[Quimper]]**, Brest, Châteaulin, Morlaix.

Déi véier Arrondissementer sinn:
* Arrondissement Brest
* Arrondissement Châteaulin
* Arrondissement Morlaix
* Arrondissement Quimper

## Geschicht
* 1790: gëtt d'Departement mat 9 Distrikte gegrënnt: Brest, Carhaix, Châteaulin, Landerneau, Lesneven, Morlaix, Pont-Croix, Quimper, a Quimperlé.
* 1800: ginn d'Distrikter duerch d'Arrondissementer Brest, Châteaulin, Morlaix, Quimper, a Quimperlé ersat.
* 1926: gëtt d'Arrondissement Quimperlé suppriméiert
* 1. Januar 2017: Decoupage vun den Arrondissementer; d'Gemeng Loc-Eguiner, déi bis dohin zum Arrondissement Brest gehéiert huet, koum bei d'Arrondissement Morlaix, d'Gemenge Kerlaz, Locronan a Quéméneven, déi bis dohin zum Arrondissement Châteaulin gehéiert hunn, koume bei d'Arrondissement Quimper
Les inconnus dans la maison

** Les inconnus dans la maison ** ass e franséische Film aus dem Joer 1941 vum Henri Decoin mat der zu Gréiwemaacher gebuerener franséischer Schauspillerin Juliette Faber.

## Ëm wat geet et am Film?
En Affekot (Raimu), deen Alkoholiker ass, verdeedegt viru Geriicht d'Meedche (Juliette Faber) vun engem Frënd.

## Um Spaweck
* IMDb
Bourse (Ekonomie)

D**'Bourse** ass en organiséierte Maart fir Aktien, Obligatiounen, Devisen (Wäertpabeierhandel: englesch *Brokerage*) oder bestëmmte Wueren (z.&nbsp;B. Metallen an aner Matière premièren). Grad sou ginn heivun ofgeleet Rechter (Derivaten) gehandelt. An der Bourse sëtzen, wann d'Bourse op ass, Courtieren déi d'Coursen (Präisser) festleeën, sou wéi se sech aus de Kaf- a Verkafsuerderen, déi virleien, erginn. Opgrond vun der Offer an Demande kommen dann zu dëse Coursen d'Transaktiounen zustan.
## Geschicht
### Den Numm

## Lëscht vun de grousse Bourssen an der Welt

## Weltwäit Fotoe vun de Bourssen


Image:Boerse Frankfurt front.JPG|Frankfurt Stock Exchange
Image:Three Exchange Square.JPG|Hong Kong Stock Exchange
Image:Paternoster Square.jpg|London Stock Exchange
Image:BolsaMadrid.jpg|Madrid Stock Exchange
Image:Montréal - Tour de La Bourse - 20050310.jpg|Montreal Stock Exchange
Image:Osaka-Securities-Exchange-01.jpg|Osaka Securities Exchange
Image:IMG 4468 - Milano - La Borsa - Dettaglio - Foto di Giovanni Dall'Orto - 20 jan 2007.jpg|Milan Stock Exchange
Image:Shanghaistockexchange.jpg|Shanghai Stock Exchange
Image:Zuerich Boerse.jpg|SWX Swiss Exchange
Image:101.portrait.altonthompson.jpg|Taiwan Stock Exchange
Image:TokyoStockExchange1144.jpg|Tokyo Stock Exchange
Image:Photos NewYork1 032.jpg|New York Stock Exchange

## Kuckt och
* Bourse vu Lëtzebuerg

## Um Spaweck

* Börsenlexikon vun der Deutsche Bank 
*Säit vun der Lëtzebuerger Bourse
Mariage d'amour

** Mariage d'amour ** ass e franséische Film aus dem Joer 1942 vum Henri Decoin mat der zu Gréiwemaacher gebuerener franséischer Schauspillerin Juliette Faber.

## Ëm wat geet et am Film?
De Pierre (François Périer) an d'Denise (Juliette Faber), allen zwee Studenten, schaffen zesummen an hirer Fräizäit an engem grousse Geschäft.
Maastricht Upper Area Control Centre

De **Maastricht Upper Area Control Centre** oder ***Maastricht Upper Airspace Control*** ofgekierzt ***MUAC*** ass en internationalen Navigatiounsservice ouni Gewënnzweck dee vun EUROCONTROL am Numm vun der Belsch, Holland, Däitschland a Lëtzebuerg bedriwwe gëtt.

De MUAC iwwerwaacht den ieweschte Loftraum (iwwer 24.500 Fouss), iwwer dem Benelux an Nordwestdäitschland. De Loftraum dee vum Muac kontrolléiert gëtt ass e perfekt Beispill fir d'Vereinfachung an d'Harmonisatioun vun der Fluchsécherheet am Europäesche Loftraum. En ass en deem Sënn e Modell a Pilotprojet fir grenziwwerschreident Projeten am Sënn vun engem eenzegen europäesche Loftraum mam Resultat fir méi direkt a benotzerfrëndlech Fluchrouten zur Verfügung ze hunn, wat ënner anerem Erspuernesser fir Loftgesellschaften an doriwwer eraus manner CO<sub>2</sub>emissioune bedeit.

Am Joer gi ronn 1,6 Millioune Fluchbeweegungen am Loftraum, deen de MUAC kontrolléiert, registréiert. An de Summerspëtzenzäite kënnen dat bis zu 5.200 Flich pro Dag sinn.

Den ënneschte Loftraum sengersäits gëtt vun den nationale Kontrollorganisatiounen iwwerwaacht an zwar Belgocontrol, Luchtverkeersleiding Nederland an Deutsche Flugsicherung.

## Kuckt och
*Free Route Airspace Maastricht and Karlsruhe
*Heathrow Cross-Border Arrival Management
Basiliscus plumifrons

De ***Basiliscus plumifrons*** ass e Reptill aus der Gattung vun de Basilisken (*Basiliscus*).

Dës Aart kann, fir hire Feinden z'entkommen, op den hënneschte Patten iwwer d'Waasser lafen. Dofir gëtt s'op franséisch och *Lézard Jésus-Christ* genannt.

De *Basiliscus plumifrons* gëtt ëm déi 70 – 75&nbsp;cm laang. De Schwanz ass ongeféier 2 1/2 bis 3-mol sou laang wéi d'Längt vum Kapp bis bei de Schwanz. E Männche kann allerdéngs bis zu 90&nbsp;cm laang ginn.

D'Faarf ass gréng, donkelgréng bis hin zu blogréng. An der Regioun vum Genéck bis hin zum Schwanz verleeft eng wäiss-gielzeg-blo Sträif vu Flecken. D'Iris ass giel an zimmlech opfälleg.

An der fräier Natur friessen dës Basiliske virun allem Insekten, Schleeken, Fräschen, Fësch, méi kleng Echsen, Bléien a Friichten.

De *Basiliscus plumifrons* lieft am tropesche Reebësch, am léifsten an der Noperschaft vu Waasser. Doheem ass en am ëstlechen Honduras, iwwer Nicaragua a vu Panama bis op Costa Rica.

## Um Spaweck

* Alles iwwer de ''Basiliscus plumifrons'' (däitsch)
Monogramm

E **Monogramm** sinn d'Initiale vun engem Numm, déi op eng kënschtleresch Aart a Weis anenee verwieft sinn. Dat kënnen d'Initiale vun engem sengem Numm a Virnumm sinn, awer och vun zwou Persounen, deenen hir Verbonnenheet duerch de Monogramm symboliséiert soll ginn, asw.

Monogrammer fënnt een z.&nbsp;B. op Chevalièren oder Medaillonen, op Bréifpabeier oder soss Objeten, deenen hir Verbindung mat der Persoun, där hire Monogramm et ass, ervirgestach soll ginn.

Sou fënnt een z.&nbsp;B. op villen historesche Bauwierker de Monogramm vum Herrscher, ënner deem se gebaut goufen.

Zu Lëtzebuerg ass de Monogramm vum Groussherzog op den Uniforme vun Arméi a Police ze fannen.

## Um Spaweck
Matrass

Eng **Matrass** [mˈɑtʀɑs] ass e Miwwelstéck, dat en Deel vun engem Bett ass, an dat geduecht ass, fir sech kamoud drop ze leeë fir ze raschten oder ze schlofen. Matrasse sinn dofir sou gemaach, datt se sech der Kierperform upassen.

Matrasse kënnen aus verschiddenem Material sinn. Ursprénglech ware Matrasse mat Stréi, Léngent, Lompen, Spree, asw. gefëllt. Hautdesdaags besti Matrasse meeschtens aus Schaumgummi, metalle Fiederen an/oder Latex. Eng Matrass aus engem Waasserbett ass mat gehëtztem Waasser gefëllt.

Donieft gëtt et Loftmatrassen, déi opgeblose musse ginn.

## Kuckt och
* Bettgedecks

## Um Spaweck